CELEX: 32011R0588
Language: lt
Date: 2011-06-20 00:00:00
Title: 2011 m. birželio 20 d. Tarybos reglamentas (ES) Nr. 588/2011, kuriuo iš dalies keičiamas Reglamentas (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams

21.6.2011   
            
            
               LT
            
            
               Europos Sąjungos oficialusis leidinys
            
            
               L 161/1
            
         TARYBOS REGLAMENTAS (ES) Nr. 588/2011
   2011 m. birželio 20 d.
   kuriuo iš dalies keičiamas Reglamentas (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2011 m. birželio 20 d. Tarybos sprendimą 2011/357/BUSP, kuriuo iš dalies keičiamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai bei Europos Komisijos bendrą pasiūlymą,
   kadangi:
   
               (1)
            
            
               2006 m. gegužės 18 d. Tarybos reglamentu (EB) Nr. 765/2006 (2) nustatyta, kad įšaldomos Baltarusijos Prezidento Lukašenkos ir tam tikrų pareigūnų lėšos.
            
         
               (2)
            
            
               Sprendimu 2011/357/BUSP Taryba nusprendė Baltarusijai taikyti tam tikras papildomas ribojamąsias priemones, visų pirma nustatyti ginklų embargą ir uždrausti vidaus represijoms naudojamą įrangą.
            
         
               (3)
            
            
               Kai kurie iš šių priemonių elementų patenka į Sutarties dėl Europos Sąjungos veikimo taikymo sritį, todėl jiems įgyvendinti būtina imtis reglamentavimo Sąjungos mastu, visų pirma siekiant užtikrinti, kad ekonominės veiklos vykdytojai visose valstybėse narėse juos taikytų vienodai.
            
         
               (4)
            
            
               Atsižvelgiant į padėties Baltarusijoje rimtumą ir remiantis Sprendimu 2011/357/BUSP, į asmenų ir subjektų, kuriems taikomos Reglamento (EB) Nr. 765/2006 IA priede nustatytos ribojamosios priemonės, sąrašą reikėtų įtraukti papildomus asmenis ir subjektus.
            
         
               (5)
            
            
               Todėl reikėtų iš dalies keisti Reglamentą (EB) Nr. 765/2006.
            
         
               (6)
            
            
               Kad šiame reglamente nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 765/2006 iš dalies keičiamas taip:
   
               1.
            
            
               Reglamento (EB) Nr. 765/2006 pavadinimas pakeičiamas taip:
               „2006 m. gegužės 18 d. Tarybos reglamentas (EB) Nr. 765/2006 dėl Baltarusijai taikomų ribojamųjų priemonių“.
            
         
               2.
            
            
               1 straipsnis iš dalies keičiamas taip:
               
                           a)
                        
                        
                           5 punktas pakeičiamas taip:
                           „5.   „Bendrijos teritorija“– valstybių narių teritorija, kuriai Sutartyje nustatytomis sąlygomis taikoma Sutartis, įskaitant jų oro erdvę.“;
                        
                     
                           b)
                        
                        
                           pridedamas šis punktas:
                           „6.   „techninė pagalba“– techninė parama, susijusi su remontu, plėtra, gamyba, surinkimu, bandymu, technine priežiūra ar kitu techniniu aptarnavimu, teikiama instrukcijų, patarimų, mokymo, darbo žinių, įgūdžių perdavimo ar konsultacinių paslaugų forma, įskaitant pagalbą žodžiu.“
                        
                     
         
               3.
            
            
               Įterpiami šie straipsniai:
               „1a straipsnis
               1.   Draudžiama:
               
                           a)
                        
                        
                           tiesiogiai ar netiesiogiai parduoti, tiekti, perduoti ar eksportuoti bet kuriam asmeniui, subjektui ar organizacijai Baltarusijoje arba naudoti Baltarusijoje skirtą III priedo sąraše nurodytą įrangą, kuri galėtų būti naudojama vidaus represijoms;
                        
                     
                           b)
                        
                        
                           sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a punkte nurodytų draudimų.
                        
                     2.   1 dalis netaikoma apsauginiams drabužiams, įskaitant neperšaunamas liemenes ir karinius šalmus, kuriuos į Baltarusiją laikinai ir tik asmeniniam naudojimui eksportuoja Jungtinių Tautų (JT), Sąjungos ar jos valstybių narių personalas, žiniasklaidos atstovai, humanitarinę pagalbą bei pagalbą vystymuisi teikiantys darbuotojai ir su šia veikla susijęs personalas.
               3.   Nukrypstant nuo 1 dalies, II priede nurodytos valstybių narių kompetentingos institucijos gali leisti parduoti, tiekti, perduoti arba eksportuoti įrangą, kuri gali būti naudojama vidaus represijoms, tokiomis sąlygomis, kurias jos laiko tinkamomis, jeigu jos nustato, kad tokia įranga skirta naudoti tik humanitariniais arba apsaugos tikslais.
               1b straipsnis
               1.   Draudžiama:
               
                           a)
                        
                        
                           tiesiogiai ar netiesiogiai teikti bet kokiam asmeniui, subjektui ar organizacijai Baltarusijoje arba naudoti Baltarusijoje skirtą techninę pagalbą, susijusią su Europos Sąjungos bendrajame karinės įrangos sąraše (3) (toliau – bendrasis karinės įrangos sąrašas) išvardytomis prekėmis bei technologijomis arba su į tą sąrašą įtrauktų prekių tiekimu, gamyba, technine priežiūra ir naudojimu;
                        
                     
                           b)
                        
                        
                           tiesiogiai ar netiesiogiai teikti bet kokiam asmeniui, subjektui ar organizacijai Baltarusijoje arba naudoti Baltarusijoje skirtą techninę pagalbą arba tarpininkavimo paslaugas, susijusias su III priedo sąraše nurodyta įranga, kuri galėtų būti naudojama vidaus represijoms;
                        
                     
                           c)
                        
                        
                           tiesiogiai ar netiesiogiai teikti bet kokiam asmeniui, subjektui ar organizacijai Baltarusijoje arba naudoti Baltarusijoje skirtą finansavimą ar finansinę paramą, susijusią su bendrajame karinės įrangos sąraše arba III priede išvardytomis prekėmis ir technologijomis, įskaitant visų pirma dotacijas, paskolas ir eksporto kredito draudimą, kurie būtų skirti parduoti, tiekti, perduoti ar eksportuoti tokius objektus ar teikti susijusią techninę pagalbą;
                        
                     
                           d)
                        
                        
                           sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a–c punktuose nurodytų draudimų.
                        
                     2.   Nukrypstant nuo 1 dalies, joje minėti draudimai netaikomi tiekiant:
               
                           a)
                        
                        
                           žudyti nepritaikytą karinę įrangą arba įrangą, kuri galėtų būti naudojama vidaus represijoms, skirtą naudoti tik humanitariniais ar apsaugos tikslais arba JT ir Sąjungos vykdomoms institucijų stiprinimo programoms, arba ES ir JT vykdomoms krizių valdymo operacijoms; arba
                        
                     
                           b)
                        
                        
                           nekovinės paskirties transporto priemones su įmontuota balistine apsauga, skirtas naudoti tik Sąjungos ir jos valstybių narių personalui Baltarusijoje apsaugoti,
                        
                     su sąlyga, kad tokį tiekimą anksčiau patvirtino II priede išvardytose interneto svetainėse nurodyta valstybės narės kompetentinga institucija.
               3.   1 dalis netaikoma apsauginiams drabužiams, įskaitant neperšaunamas liemenes ir karinius šalmus, kuriuos į Baltarusiją laikinai ir tik asmeniniam naudojimui eksportuoja JT, Sąjungos ar jos valstybių narių personalas, žiniasklaidos atstovai, humanitarinę pagalbą bei pagalbą vystymuisi teikiantys darbuotojai ir su šia veikla susijęs personalas.
               
                  (3)  OL C 86, 2011 3 18, p. 1.“"
						
            
         2 straipsnis
   1.   Šio reglamento I priede išvardyti asmenys ir subjektai įtraukiami į Reglamento (EB) Nr. 765/2006 IA priede nustatytą sąrašą.
   2.   Šio reglamento II priedas pridedamas prie Reglamento (EB) Nr. 765/2006.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2011 m. birželio 20 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  Žr. šio Oficialiojo leidinio p. 25.
   
      (2)  OL L 134, 2006 5 20, p. 1.
   
      I PRIEDAS
      
         2 straipsnio 1 dalyje paminėti asmenys ir subjektai
      
      A.   Asmenys
      
      
                   
               
               
                  Vardai ir pavardės
                  (perraša iš baltarusių
                  ir rusų kalbų)
               
               
                  Vardai ir pavardės
                  (rašyba baltarusių kalba)
               
               
                  Vardai ir pavardės
                  (rašyba rusų kalba)
               
               
                  Gimimo data ir vieta, kita tapatybės nustatymo informacija
                  (paso numeris ir kt.)
               
               
                  Įtraukimo į sąrašą priežastys
               
            
                  1
               
               
                  Andrejus Kaževnikovas
                  Andrejus Koževnikovas
               
               
                  Андрэй Кажэўнiкаў
               
               
                  Андрей Кожевников
               
               
                   
               
               
                  Bylos prieš buvusius kandidatus į prezidentus Vladimirą Nekliajevą, Vitalijų Rimaševskį, Nekliajevo kampanijos komandos narius Andrejų Dmitrijevą, Aleksandrą Fedutą ir Sergejų Vozniaką, taip pat „Jaunojo fronto“ (angl. Young Front) pirmininko pavaduotoją Anastasiją Položanką valstybės prokuroras. Jo pateiktas kaltinimas akivaizdžiai paremtas politiniais motyvais ir tuo aiškiai pažeidžiamas Baudžiamojo proceso kodeksas. Kaltinimas paremtas neteisingu 2010 m. gruodžio 19 d. įvykių klasifikavimu, nepagrįstas įkalčiais, įrodymais ir liudytojų parodymais.
               
            
                  2
               
               
                  Gračova Liudmila
                  (Gračova, Ludmila; Gračova Lyudmila)
                  Gračeva Liudmila
                  (Gračeva Lyudmila; Gračiova Ludmila)
               
               
                  Грачова Людмiла
               
               
                  Грачева Людмила
               
               
                   
               
               
                  Minsko Leninskij rajono teismo teisėja. Ji nagrinėjo buvusių kandidatų į prezidentus Nikolajaus Statkevičiaus ir Dmitrijaus Usso, taip pat politinių ir pilietinės visuomenės aktyvistų Andrejaus Pozniako, Aleksandro Klaskovskio, Aleksandro Kvetkevičiaus, Artiomo Gribkovo ir Dmitrijaus Bulanovo bylą. Nagrinėdama bylą ji akivaizdžiai pažeidė Baudžiamojo proceso kodeksą. Ji pritarė tam, kad būtų naudojami su kaltinamaisiais nesusiję įrodymai ir liudijimai.
               
            
                  3
               
               
                  Čubkavecas Kirilas
                  Čubkovecas Kirilas
               
               
                  Чубкавец Кiрыл
               
               
                  Чубковец Кирилл
               
               
                   
               
               
                  Bylos prieš buvusius kandidatus į prezidentus Nikolajų Statkevičių ir Dmitrijų Ussą, taip pat politinius ir pilietinės visuomenės aktyvistus Andrejų Pozniaką, Aleksandrą Klaskovskį, Aleksandrą Kvetkevičių, Artiomą Gribkovą ir Dmitrijų Bulanovą valstybės prokuroras. Jo pateiktas kaltinimas akivaizdžiai paremtas politiniais motyvais ir tuo aiškiai pažeidžiamas Baudžiamojo proceso kodeksas. Kaltinimas paremtas neteisingu 2010 m. gruodžio 19 d. įvykių klasifikavimu, nepagrįstas įkalčiais, įrodymais ir liudytojų parodymais.
               
            
                  4
               
               
                  Peftievas Vladimiras
                  Peftievas Vladimiras Pavlovičius
               
               
                  Пефцiеў Уладзiмiр Паўлавiч
               
               
                  Пефтиев Владимир Павлович
               
               
                  Gimęs 1957 m. liepos 1 d. Berdiansko mieste, Zaporožės sritis, Ukraina
                  Dabartinio paso Nr.: MP2405942
               
               
                  Asmuo, siejamas su Prezidentu A. Lukašenka ir jo šeima. Prezidento A. Lukašenkos pagrindinis patarėjas ekonominiais klausimais ir svarbus A. Lukašenkos režimo finansinis rėmėjas. Baltarusijos didžiausios gynybos produktų eksporto ir importo bendrovės Beltechexport akcininkų tarybos pirmininkas.
               
            
         
      B.   Subjektai
      
      
                   
               
               
                  Pavadinimas
                  (perraša iš baltarusių
                  ir rusų kalbų)
               
               
                  Pavadinimai
                  (rašyba baltarusių kalba)
               
               
                  Pavadinimai
                  (rašyba rusų kalba)
               
               
                  Identifikavimo informacija
               
               
                  Įtraukimo į sąrašą priežastys
               
            
                  1
               
               
                  Beltechexport
               
               
                   
               
               
                  ЗАО „Белтехэкспорт“
               
               
                  
                              Baltarusijos Respublika,
                           
                        
                              220012, Minskas,
                           
                        
                              Nezavisimost ave., 86-B
                           
                        
                              Tel.: (+375 17) 263-63-83,
                           
                        
                              Faks.: (+375 17) 263-90-12
                           
                        
               
                  Vladimiro Peftievo valdomas subjektas
               
            
                  2
               
               
                  Sport-Pari
                  (Respublikinės loterijos bendrovės operatorius)
               
               
                   
               
               
                  ЗАО „Спорт-пари“ (оператор республиканской лотереи)
               
               
                   
               
               
                  Vladimiro Peftievo valdomas subjektas
               
            
                  3
               
               
                  Privati unitarinė įmonė „BT Telekomunikacijos“ (angl. Private Unitary Enterprise (PUE) BT Telecommunications)
               
               
                   
               
               
                  частное унитарное предприятие ЧУП „БТ Телекоммуникации“
               
               
                   
               
               
                  Vladimiro Peftievo valdomas subjektas
               
            
   
      II PRIEDAS
      
         
            „III PRIEDAS
            
               1a ir 1b straipsniuose nurodytos įrangos, kuri galėtų būti naudojama vidaus represijoms, sąrašas
            
            
                     
                        1.
                     
                     
                        Šaunamieji ginklai, šaudmenys ir susiję jų priedai:
                        
                                    1.1.
                                 
                                 
                                    Šaunamieji ginklai, nekontroliuojami pagal Europos Sąjungos bendrojo karinės įrangos sąrašo (1) (toliau – bendrasis karinės įrangos sąrašas) ML 1 ir ML 2 dalis;
                                 
                              
                                    1.2.
                                 
                                 
                                    Šaunamiesiems ginklams, nurodytiems 1.1 punkte, specialiai sukurti šaudmenys ir specialiai sukurti jų komponentai;
                                 
                              
                                    1.3.
                                 
                                 
                                    Taikikliai, nekontroliuojami pagal bendrąjį karinės įrangos sąrašą.
                                 
                              
                  
                     
                        2.
                     
                     
                        Bombos ir granatos, nekontroliuojamos pagal bendrąjį karinės įrangos sąrašą.
                     
                  
                     
                        3.
                     
                     
                        Transporto priemonės:
                        
                                    3.1.
                                 
                                 
                                    Transporto priemonės su įmontuota vandens patranka, specialiai sukurtos ar pritaikytos riaušėms malšinti;
                                 
                              
                                    3.2.
                                 
                                 
                                    Transporto priemonės, specialiai sukurtos ar pritaikytos elektros srove atremti užpuolimus;
                                 
                              
                                    3.3.
                                 
                                 
                                    Transporto priemonės, specialiai sukurtos ar pritaikytos užtvaroms šalinti, įskaitant neperšaunamą statybos įrangą;
                                 
                              
                                    3.4.
                                 
                                 
                                    Transporto priemonės, specialiai sukurtos kaliniams ir (arba) sulaikytiesiems vežti ar pervežti;
                                 
                              
                                    3.5.
                                 
                                 
                                    Transporto priemonės, specialiai sukurtos kilnojamosioms kliūtims dislokuoti;
                                 
                              
                                    3.6.
                                 
                                 
                                    Transporto priemonių, nurodytų 3.1–3.5 punktuose, komponentai, specialiai sukurti riaušėms malšinti.
                                    
                                                
                                                   1 pastaba.
                                                
                                             
                                             
                                                Pagal šį punktą nekontroliuojamos transporto priemonės, specialiai sukurtos gaisrams gesinti.
                                             
                                          
                                                
                                                   2 pastaba.
                                                
                                             
                                             
                                                3.5 punkte transporto priemonės taip pat reiškia priekabas.
                                             
                                          
                              
                  
                     
                        4.
                     
                     
                        Sprogstamosios medžiagos ir susijusi įranga:
                        
                                    4.1.
                                 
                                 
                                    Įranga bei prietaisai, specialiai sukurti sprogimui sukelti elektrinėmis ar neelektrinėmis priemonėmis, įskaitant uždegimo įtaisus, detonatorius, uždegiklius, stiprintuvus bei detonavimo virvę, ir specialiai sukurti jų komponentai, išskyrus įrangą bei prietaisus, specialiai sukurtus konkrečiai komercinei paskirčiai – naudojant sprogstamąsias medžiagas įjungti kitą įrangą ar prietaisus, kurie neskirti sprogdinti (pvz., automobilio oro pagalvės pripūtimo įrenginiai ar gaisro gesintuvų jungiklių elektros viršįtampio iškrovikliai), arba palaikyti jų veikimą;
                                 
                              
                                    4.2.
                                 
                                 
                                    Linijiniai sprogstamieji užtaisai, nekontroliuojami pagal bendrąjį karinės įrangos sąrašą;
                                 
                              
                                    4.3.
                                 
                                 
                                    Kitos sprogstamosios medžiagos, nekontroliuojamos pagal bendrąjį karinės įrangos sąrašą, ir susijusios medžiagos:
                                    
                                                a)
                                             
                                             
                                                amatolas;
                                             
                                          
                                                b)
                                             
                                             
                                                nitroceliuliozė (kurios sudėtyje daugiau kaip 12,5 % azoto);
                                             
                                          
                                                c)
                                             
                                             
                                                nitroglikolis;
                                             
                                          
                                                d)
                                             
                                             
                                                pentaeritritolio tetranitratas (PETN);
                                             
                                          
                                                e)
                                             
                                             
                                                pikrilchloridas;
                                             
                                          
                                                f)
                                             
                                             
                                                2,4,6-trinitrotoluenas (TNT).
                                             
                                          
                              
                  
                     
                        5.
                     
                     
                        Apsauginė įranga, nekontroliuojama pagal bendrojo karinės įrangos sąrašo ML 13 dalį:
                        
                                    5.1.
                                 
                                 
                                    Neperšaunama ir (arba) neperduriama šarvuotė;
                                 
                              
                                    5.2.
                                 
                                 
                                    Neperšaunami ir (arba) nuo skeveldrų apsaugantys šalmai, apsauginiai šalmai, skydai gintis nuo riaušininkų ir neperšaunami skydai.
                                    
                                       Pastaba. Pagal šį punktą nekontroliuojama:
                                    
                                    
                                                —
                                             
                                             
                                                
                                                   sportui specialiai sukurta įranga;
                                                
                                             
                                          
                                                —
                                             
                                             
                                                
                                                   darbo saugos reikalavimams vykdyti specialiai sukurta įranga.
                                                
                                             
                                          
                              
                  
                     
                        6.
                     
                     
                        Mokytis šaudyti iš šaunamųjų ginklų skirti simuliatoriai, nekontroliuojami pagal bendrojo karinės įrangos sąrašo ML 14 dalį, ir specialiai jiems sukurta programinė įranga.
                     
                  
                     
                        7.
                     
                     
                        Naktinio matymo ir terminio vaizdo įranga ir vaizdo stiprinimo elektroniniai vamzdeliai, išskyrus kontroliuojamuosius pagal bendrąjį karinės įrangos sąrašą.
                     
                  
                     
                        8.
                     
                     
                        Spygliuotoji viela.
                     
                  
                     
                        9.
                     
                     
                        Kariniai peiliai, kovos peiliai ir durtuvai, kurių ašmenys ilgesni kaip 10 cm.
                     
                  
                     
                        10.
                     
                     
                        Gamybos įranga, specialiai sukurta šiame sąraše nurodytiems objektams gaminti.
                     
                  
                     
                        11.
                     
                     
                        Specialios technologijos, skirtos šiame sąraše nurodytiems objektams kurti, gaminti ar naudoti.“
                     
                  
      
      
         (1)  OL C 86, 2011 3 18, p. 1.